এই বিষয়ে দক্ষিণ কেরানীগঞ্জ থানা বিএনপির যুগ্ম আহ্বায়ক ও গয়েশ্বর রায়ের মেয়ে অপর্ণা রায় মুঠোফোনে ক্ষোভের সাথে জানান, ১ নভেম্বর বৃহস্পতিবার তার বাবা গয়েশ্বর চন্দ্র রায়ের জন্মদিন ছিল। বাবা গ্রামের বাড়িতেই ছিলেন। হঠাৎ সকাল থেকে বিএনপি’র ফখরুলপন্থী নেতাকর্মীরা তাদের গ্রামের বাড়িতে বাবার সাথে দেখা করতে আসেন। বাবা তাদের সাথে দেখা করতে অস্বীকৃতি জানালে স্থানীয় নেতাকর্মীরা উত্তেজিত হয়ে উঠেন। সেসময় দেশীয় অস্ত্র নিয়ে বিএনপি’র ফখরুলপন্থী নেতাকর্মীরা বাড়ির আশেপাশে অবস্থান করেন বলেও অভিযোগ করেন গয়েশ্বর চন্দ্র রায়ের কন্যা।